CELEX: 62020CB0321
Language: da
Date: 2021-02-04 00:00:00
Title: Sag C-321/20: Domstolens kendelse (Syvende Afdeling) af 4. februar 2021 — CDT og SA mod MIMR og HRMM (anmodning om præjudiciel afgørelse fra Audiencia Provincial de Barcelona — Spanien) (Præjudiciel forelæggelse – artikel 99 i Domstolens procesreglement – forbrugerbeskyttelse – en doms tidsmæssige virkninger – direktiv 93/13/EØF – urimelige kontraktvilkår i forbrugeraftaler – den nationale retsinstans’ beføjelser i forbindelse med et »urimeligt« kontraktvilkår – vilkår om fremskyndet forfald – delvis fjernelse af indholdet af et urimeligt kontraktvilkår – retssikkerhedsprincippet – forpligtelse til overensstemmende fortolkning)

10.5.2021   
            
            
               DA
            
            
               Den Europæiske Unions Tidende
            
            
               C 182/23
            
         
      Domstolens kendelse (Syvende Afdeling) af 4. februar 2021 — CDT og SA mod MIMR og HRMM (anmodning om præjudiciel afgørelse fra Audiencia Provincial de Barcelona — Spanien)
      (Sag C-321/20) (1)
      
      (Præjudiciel forelæggelse - artikel 99 i Domstolens procesreglement - forbrugerbeskyttelse - en doms tidsmæssige virkninger - direktiv 93/13/EØF - urimelige kontraktvilkår i forbrugeraftaler - den nationale retsinstans’ beføjelser i forbindelse med et »urimeligt« kontraktvilkår - vilkår om fremskyndet forfald - delvis fjernelse af indholdet af et urimeligt kontraktvilkår - retssikkerhedsprincippet - forpligtelse til overensstemmende fortolkning)
      (2021/C 182/32)
      Processprog: spansk
      
         Den forelæggende ret
      
      Audiencia Provincial de Barcelona
      
         Parter i hovedsagen
      
      
         Sagsøgere: CDT og SA
      
         Sagsøgte: MIMR og HRMM
      
         Konklusion
      
      
                  1)
               
               
                  EU-retten, herunder navnlig retssikkerhedsprincippet, skal fortolkes således, at den ikke er til hinder for, at en national ret undlader at anvende en bestemmelse i national ret, som giver denne ret mulighed for at ændre et urimeligt kontraktvilkår i en aftale, som er indgået mellem en erhvervsdrivende og en forbruger, i en situation, hvor denne bestemmelse, som ved dom af 14. juni 2012, Banco Español de Crédito (C-618/10, EU:C:2012:349), er blevet anset for at være i strid med artikel 6, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler, på tidspunktet for indgåelsen af denne aftale endnu ikke havde været genstand for en lovændring i overensstemmelse med denne dom.
               
            
                  2.
               
               
                  Retssikkerhedsprincippet skal fortolkes således, at det ikke giver en national ret, som har fastslået, at et kontraktvilkår er urimeligt som omhandlet i artikel 3 i direktiv 93/13, mulighed for at ændre indholdet af dette vilkår, således at denne ret skal undlade at anvende vilkåret. Dette direktivs artikel 6 og 7 er imidlertid ikke til hinder for, at den nationale ret erstatter et sådant vilkår med en deklaratorisk bestemmelse i national ret, for så vidt som den omhandlede låneaftale ikke kan opretholdes, såfremt det urimelige vilkår fjernes, og annullation af aftalen i sin helhed vil have særligt skadelige virkninger for forbrugeren, hvilket det tilkommer den forelæggende ret at efterprøve.
               
            
         (1)  EUT C 359 af 26.10.2020.